CELEX: C2004/118/45
Language: da
Date: 2004-04-30 00:00:00
Title: Domstolens kendelse (Tredje Afdeling) af 30. april 2004 i sag C-172/02, Robert Bourgard mod Institut national d'assurances sociales pour travailleurs indépendants (Inasti) (anmodning om præjudiciel afgørelse fra Cour de cassation) (Artikel 104, stk. 3, i procesreglementet — socialpolitik — ligebehandling af mænd og kvinder med hensyn til social sikring — direktiv 97/7/EØF — selvstændige erhvervsdrivende — undtagelse tilladt ved fastsættelsen af pensionalderen — mulighed for at mandlige erhvervsdrivende kan gøre krav på førtidig pension — begrænset til forskelsbehandling, som nødvendigvis og objektivt set står i forbindelse med forskellen i pensionsalder — beregningsmetode — nedsættelse ved førtidig pensionering)

30.4.2004   
            
            
               DA
            
            
               Den Europæiske Unions Tidende
            
            
               C 118/26
            
         
      DOMSTOLENS KENDELSE
   
   (Tredje Afdeling)
   af 30. april 2004
   i sag C-172/02, Robert Bourgard mod Institut national d'assurances sociales pour travailleurs indépendants (Inasti) (anmodning om præjudiciel afgørelse fra Cour de cassation) (1)
   
   (Artikel 104, stk. 3, i procesreglementet - socialpolitik - ligebehandling af mænd og kvinder med hensyn til social sikring - direktiv 97/7/EØF - selvstændige erhvervsdrivende - undtagelse tilladt ved fastsættelsen af pensionalderen - mulighed for at mandlige erhvervsdrivende kan gøre krav på førtidig pension - begrænset til forskelsbehandling, som nødvendigvis og objektivt set står i forbindelse med forskellen i pensionsalder - beregningsmetode - nedsættelse ved førtidig pensionering)
   (2004/C 118/45)
   Processprog: fransk
   I sag C-172/02, angående en anmodning, som Cour de cassation (Belgien) i medfør af artikel 234 EF har indgivet til Domstolen for i den for nævnte ret verserende sag, Robert Bourgard mod Institut national d'assurances sociales pour travailleurs indépendants (Inasti), at opnå en præjudiciel afgørelse vedrørende fortolkningen af artikel 7, stk. 1, litra a), i Rådets direktiv 79/7/EØF af 19. december 1978 om gradvis gennemførelse af princippet om ligebehandling af mænd og kvinder med hensyn til social sikring (EFT L 6, s. 24), har Domstolen (Tredje Afdeling), sammensat af afdelingsformanden, A. Rosas (refererende dommer), og dommerne R. Schintgen og N. Colneric; generaladvokat: J. Kokott; justitssekretær: R. Grass, den 30. april 2004 afsagt kendelse, hvis konklusion lyder således:
   Artikel 4, stk. 1, i Rådets direktiv 79/7/EØF af 19. december 1978 om gradvis gennemførelse af princippet om ligebehandling af mænd og kvinder med hensyn til social sikring sammenholdt med samme direktivs artikel 7, stk. 1, litra a), skal fortolkes således, at bestemmelsen ikke er til hinder for, at en medlemsstat – når der i den pågældende medlemsstats nationale lovgivning fortsat er fastsat en forskellig pensionsalder for mandlige, selvstændige erhvervsdrivende og kvindelige, selvstændige erhvervsdrivende – under omstændigheder svarende til dem, der foreligger i hovedsagen, kan beregne alderspensionen forskelligt under hensyntagen til den erhvervsdrivendes køn og for mandlige erhvervsdrivende, som kun har ret til en førtidig alderspension i fem år forud for den normale pensionsalder, kan nedsætte pensionen med 5 % pr. førtidig pensionsår.
   
      (1)  EFT C 156 af 29.6.2002.